|  |
| --- |
| Artikkelen inngår i serien om |
| **Kommunismen i Nepal** |
| 

|  |
| --- |
|  |
| 

|  |  |  |
| --- | --- | --- |
| 

| Hovedartikler |
| --- |
| Nepals Kommunistiske Parti **·** Kronologi |

 |

 |
| 

| Dagens partier |
| --- |
| NKP (Ekda Kendra Masal) **·** NKP (Ekda Kendra Masal) (Singh) **·** NKP (Ekikrit Marksbadi ra Leninbadi) alias UML **·** NKP (Maobadi) (forhistorie **·** historie **·** masseorganisasjoner) **·** NKP (Marksbadi Leninbadi) 2002 **·** NKP (Sanyukta)(2007) **·** NKP (Sanyukta Marksbadi) **·** Nepal Mazdoor Kizan Party **·** Janamorcha Nepal **·** Rashtriya Jana Morcha (2007) **·** Samyukta Bammorcha |

 |
| 

| Tidligere partier |
| --- |
| ANCRCC (ML) **·** East Kosi Provincial Committee **·** Jhapeli-gruppa **·** NKP **·** NKP (Amatya) **·** NKP (Chautho Mahadhiveshan) **·** NKP (Ekda Kendra) **·** NKP (Manandhar) **·** NKP (Manmohan) **·** NKP(Marksbadi) **·** NKP (Marksbadi) (1991) **·** NKP(ML) **·** NKP(ML) (1998) **·** NKP (MLM) **·** NKP (Malema Kendra) **·**  NKP (Masal) **·** NKP (Mashal) **·** NKP(Prajatantrik) **·** NKP (Pushpa Lal) **·** NKP (Rayamajhi) **·** NKP (Sanyukta) **·** NKP (Varma) **·** Nepal Samyabadi Party (MLM) **·** Nepal Samyabadi Sangh **·** Rashtriya Jana Morcha **·** Samyukta Janamorcha Nepal **·** SJMs 40 krav 1996 **·** Samyukta Rashtriya Janaandolan **·** Den forente venstrefronten |

 |
| 

| Ledere |
| --- |
| Man Mohan Adhikari **·** Baburam Bhattarai **·** Madan Kumar Bhandari **·** Narayan Man Bijukche alias kamerat Rohit **·** Ruplal Bishvakarma **·** Khadga Bahadur Biswakarma **·** Barman Budha **·** Chandra Prakash Gajurel **·** Bamdev Gautam **·** Jay Krishna Goit **·** Dev Gurung **·** Nirmal Lama **·** Krishna Bahadur Mahara **·** Chandra Prakash Mainali **·** Madhav Kumar Nepal **·** Lekhnath Neupane **·** K. P. Sharma Oli **·** Nanda Kishor Pun **·** Sahana Pradhan **·** Prachanda **·** Keshar Jung Rayamajhi **·** Dinanath Sharma **·** Jwala Singh **·** Mohan Bikram Singh **·** Dinanath Sharma **·** Pushpa Lal Shresta **·** Amik Sherchan **·** Mohan Pokharel Vaidya **·** Matrika Prasad Yadav **·** Upendra Yadav **·** Hisila Yami |

 |
| 

| Relaterte artikler |
| --- |
| CCOMPOSA **·** RIM **·** JMTT **·** Kirat Workers Party **·** Madhesi Janaadhikar Forum **·** Madhesi Tigers **·** Communist Party of Bhutan (MLM) |

 |

 |

**Janamorcha Nepal** (nepalsk: जनमोर्चा नेपाल ) (forkortelse JMN, People's Front, Nepal, Enhetsfronten, Nepal) var opprinnelig en valgfront for et kommunistparti i Nepal, NKP (Ekda Kendra Masal). 

Etter to splittelser i mai og oktober–november 2006 fantes det i en periode tre organisasjoner som alle kalte seg JMN. Fra april 2007 skiftet to av disse gruppene navn, og det fins igjen bare et JMN.

Fra starten i 2002 til mai 2006
-------------------------------

NKP (EKM) ble stiftet i juli 2002 ved at de to partiene NKP (Masal) og NKP (Ekda Kendra) slo seg sammen.

Disse partiene hadde også hver sin valgfront, som stilte til det siste parlamentsvalget i 1999:

* NKP (Masal) hadde Rashtriya Jana Morcha, som fikk valgt inn 5 representanter.
* NKP (Ekta Kendra) hadde Samyukta Janamorcha Nepal, som fikk 1 representant.

De to valgfrontene ble den 10. juli 2002 formelt slått sammen til Janamorcha Nepal, med til sammen 6 representanter fra 1999. Antallet fikk i første omgang liten praktisk betydning, for kong Gyanendra oppløste parlamentet allerede samme høst.

Etter Gyanendras statskupp 1. januar 2005, gikk Jana Morcha Nepal inn i Sjupartialliansen for demokrati i Nepal.

I mars 2006 var JMN en av de tre partene i Sjupartialliansen, som var med på forhandlinger i Delhi i India, med opprørspartiet NKP (Maobadi). JMNs morparti, NKP (EKM), var også representert. (De to andre partene fra Sjupartialliansen som var i forhandlingene, var Nepals Kongressparti og UML.)

Splittelse i mai 2006
---------------------

I perioden fra november 2005, da Sjupartialliansen offisielt startet sitt samarbeid med NKP (Maobadi), og fram til diktaturet falt i april 2006, ble det klart at det var stadig større motsetninger mellom to fløyer i JMN ledet av kommunistveteranen Mohan Bikram Singh og Amik Sherchan.

I mai 2006 sprakk Janamorcha Nepal i to organisasjoner. I pressen ble de ofte kalt:

* **JMN (Serchan)**
* **JMN (KC)**

De to fløyene delte parlamentsgruppa på midten, og fikk 3 representanter hver.

Gruppen som beskrives som *opposisjonen*, som støtta Mohan Bikram Singh, hadde møte i *Butwal* den 26. og 27. mai, der den valgte disse topplederne:

* president og parlamentarisk leder *Chitra Bahadur KC*
* generalsekretær *Dilaram Acharya*.

Ved den opprinnelige sammenslåingen laget JNM en sentralkomite med 46 medlemmer, 23 fra hver fløy. Men i JNM (Singh) fulgte bare 13 av disse medlemmene med.

Majoritetsfløya i JNM hadde som parlamentarisk leder Amik Sherchan. 10. juni gikk han inn i Sjupartialliansens regjering som visestatsminister og helseminister.

Ny splittelse i oktober–november 2006
-------------------------------------

På høsten 2006 gikk JMN (Sercham) gjennom en ny splittelse. En minoritet gikk ut, som fra nå av også ble kalt

* **JMN (Ale)**.

*Pari Thapa* ble oppfattet som den politiske lederen av den nye organisasjonen. Formelt er han visepresident, mens president er *Chitra Bahadur Ale*.

Utover høsten trykte flere nepalske aviser spekulasjoner om at JMN (Sherchan) kan gå sammen med NKP (Maobadi). 

I november hevdet Madhav Kumar Nepal at JMN-fraksjonen til Ale kan gå med i hans parti UML.

Representasjon i Sjupartialliansen og overgangsparlamentet
----------------------------------------------------------

JMN (Sherchan) beholdt JMNs medlemskap i Sjupartialliansen. 

De to andre JMN-organisasjonene ble nektet å delta i alliansens forhandlinger med NKP (M), og underskrev ikke på de to partenes felles avtaler.

Alle tre JMN-organisasjoner fikk også representasjon i overgangsparlamentet, som ble konstituert 15. januar 2007:

* JMN (Sherchan) fikk 4 representanter – 3 nye som medlem av Sjupartialliansen.

De to andre beholdt sine representanter, men fikk ingen i tillegg:

* JMN (KC) fikk 3 representanter.
* JMN (Ale) fikk 2 representanter.

Konflikt ved dannelsen av overgangsregjeringen
----------------------------------------------

Da Nepals overgangsregjering 2007 ble dannet, ble de mindre partiene i Sjupartialliansen igjen satt utafor forhandlingene. Regjeringssjef G. P. Koirala førte forhandlingene i hemmelighet sammen med maoistlederen Prachanda, uten at de andre fikk vite noe før alt var avgjort.

Like før konstitueringa av den nye regjeringen 1. april fikk Janamorcha Nepals leder Amik Sherchan vite at han mistet stillingen som visestatsminister. Han fikk beskjed om at JMN fikk tilbud om å beholde jobben som helseminister.

Sherchan protesterte, og nektet å nominere noen minister fra JMN innen tidsfristen. Regjeringen ble derfor konstituert uten noen minister fra JMN.

Senere i april nominerte JMN ikke en, men to ministerkandidater: Leder av parlamentsgruppen *Giriraj Mani Pokhrel*, og leder av kvinneforbundet til NKP (EKM) *Shashi Shresta*.

29. april ble Pokhrel innsatt som helseminister. (Ifølge noen nyhetsartikler kunne JMN få en minister til senere.)

JMN (Sherchan) tar monopol på Janamorcha Nepal-navnet
-----------------------------------------------------

Foran valget på Nepals grunnlovsgivende forsamling, registrerte JMN(Sherchan) seg under partinavnet Janamorcha Nepal. 

Det tvang de to andre fløyene til å gi opp JMN-navnet og ta andre partinavn isteden.

* JMN (KC) nyregistrerte seg som Rashtriya Jana Morcha (RJM) – på engelsk *National People's Front* (NPF).

Dette er det samme navnet som NKP (Masal)s valgfront brukte opp til 2002, før sammenslåingen som førte til at JMN ble dannet. (Der det kan føre til forveksling, vil den nye valgfronten bli kalt:

* **RJM (2007)** (*NPF – (2007)*).

* JMN (Ale) gikk med sine 2 parlamentarikere inn i et nytt parti sammen med 3 mindre kommunistpartier:

* **NKP (Ekikrit)**.

Dermed hadde Amik Sherchans fløy igjen sikret seg eneretten til bruken av navnet Janamorcha Nepal i parlamentet og foran neste valg.

Se også
-------

* NKP (Masal)
* NKP (Ekda Kendra)
* NKP (Ekda Kendra Masal)
* Mohan Bikram Singh
* Amik Sherchan
* Samyukta Janamorcha Nepal
* Rashtriya Jana Morcha
* Sjupartialliansen for demokrati i Nepal

Eksterne lenker
---------------

* People’s Front Nepal splits 2006-5-28 (Nyhetsartikkel om Singh-fløyens nye JNM fra mai 2006.) (en)